Kreditorlarning talablarini ta’minlashga doir chora-tadbirlar

|
Kreditorlarning talablarini ta’minlashga doir chora-tadbirlar
|
bet | 4/10 | Sana | 17.05.2024 | Hajmi | 27,28 Kb. | | #239767 |
Bog'liq SST-2S 02-21 Бекмуродов Бобур солик мамурчилигиKreditorlarning talablarini ta’minlashga doir chora-tadbirlar
Sud to‘lovga qobiliyatsizlik to‘g‘risidagi ishda ishtirok etayotgan shaxsning arizasi asosida O‘zbekiston Respublikasining Iqtisodiy protsessual kodeksiga muvofiq kreditorlar talablarini ta’minlashga doir chora-tadbirlar ko‘rishga haqli.
O‘zbekiston Respublikasining Iqtisodiy protsessual kodeksida kreditorlarning talablarini ta’minlash bo‘yicha nazarda tutilgan chora-tadbirlardan tashqari sud bitimlarni sud boshqaruvchisining roziligisiz tuzishni taqiqlab qo‘yishga, qimmatli qog‘ozlarni, valyuta qimmatliklarini va boshqa mol-mulkni saqlash uchun uchinchi shaxslarga topshirishni qarzdorning zimmasiga yuklatishga hamda qarzdorning mol-mulki but saqlanishini ta’minlashga qaratilgan boshqa chora-tadbirlar ko‘rishga haqli.
Kreditorlarning talablarini ta’minlashga doir chora-tadbirlar tegishincha sud tomonidan to‘lovga qobiliyatsizlik tartib-taomillaridan birini joriy etish to‘g‘risida yoki sud tomonidan qarzdorni bankrot deb topishni rad etish haqida qaror qabul qilinguniga qadar yoxud sud tomonidan kelishuv bitimi tasdiqlanguniga qadar amal qiladi.
Sud ushbu moddaning uchinchi qismida nazarda tutilgan holatlar yuzaga kelguniga qadar kreditorlarning talablarini ta’minlashga doir chora-tadbirlarni bekor qilishga haqli.
Sudning kreditorlar talablarini ta’minlashga doir chora-tadbirlar ko‘rish haqidagi ajrimi ustidan to‘lovga qobiliyatsizlik to‘g‘risidagi ishda ishtirok etayotgan shaxslar tomonidan shikoyat berilishi (protest keltirilishi) mumkin.
49-modda. To‘lovga qobiliyatsizlik to‘g‘risidagi ishni sud muhokamasiga tayyorlash
To‘lovga qobiliyatsizlik to‘g‘risidagi ishni sud muhokamasiga tayyorlash O‘zbekiston Respublikasining Iqtisodiy protsessual kodeksida nazarda tutilgan tartibda, ushbu Qonunda belgilangan o‘ziga xos xususiyatlar inobatga olingan holda sudya tomonidan amalga oshiriladi.
Qarzdorga nisbatan to‘lovga qobiliyatsizlik to‘g‘risida ish qo‘zg‘atish haqidagi ariza tushgan kundan e’tiboran sudya besh kundan kechiktirmay kuzatuv tartib-taomilini joriy etish haqidagi masalani hal qiladi.
Kreditorlarning talablari yuzasidan qarzdor yoki muvaqqat boshqaruvchi yoxud davlat soliq xizmati organi yoki boshqa vakolatli organda e’tirozlar mavjud bo‘lsa, sudya ularning e’tirozlari asosliligini tekshiradi.
Sudyaning qarzdor yoki muvaqqat boshqaruvchi yoxud davlat soliq xizmati organi yoki boshqa vakolatli organ e’tirozlari asosliligini tekshirishi to‘lovga qobiliyatsizlik to‘g‘risidagi ishni ko‘rib chiqishning belgilangan muddati tugashiga kamida bir oy qolganda o‘tkaziladi.
Sud qarzdor yoki muvaqqat boshqaruvchi yoxud davlat soliq xizmati organi yoki boshqa vakolatli organning e’tirozlari asosliligini ko‘rib chiqish natijalari asosida kreditorlar talablarini kreditorlarning talablari reyestriga kiritish haqida yoki ularni reyestrga kiritishni rad etish to‘g‘risida ajrim chiqaradi. Ajrimda kreditorlarning, agar ularga nisbatan e’tirozlar asossiz deb topilgan bo‘lsa, talablari miqdori va ularni qanoatlantirish navbati ko‘rsatiladi.
Kreditorlarning talablari yuzasidan e’tirozlarni ko‘rib chiqish natijalari bo‘yicha sud chiqargan ajrim ustidan shikoyat berilishi (protest keltirilishi) mumkin. Mazkur ajrim ustidan shikoyat berilishi (protest keltirilishi) uning amal qilishini to‘xtatib qo‘ymaydi.
To‘lovga qobiliyatsizlik to‘g‘risidagi ishni sud muhokamasiga tayyorlash paytida, shuningdek to‘lovga qobiliyatsizlik to‘g‘risidagi ish ko‘rilayotganda sud qarzdorning moliyaviy ahvolini aniqlash uchun ekspertiza tayinlashga haqli.
|
| |